CELEX: 32014R0847
Language: lt
Date: 2014-08-04 00:00:00
Title: 2014 m. rugpjūčio 4 d. Komisijos įgyvendinimo reglamentas (ES) Nr. 847/2014 dėl leidimo naudoti DL-selenometioniną kaip visų rūšių gyvūnų pašarų priedą  Tekstas svarbus EEE

5.8.2014   
            
            
               LT
            
            
               Europos Sąjungos oficialusis leidinys
            
            
               L 232/10
            
         KOMISIJOS ĮGYVENDINIMO REGLAMENTAS (ES) Nr. 847/2014
   2014 m. rugpjūčio 4 d.
   dėl leidimo naudoti DL-selenometioniną kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti DL-selenometioniną. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo naudoti DL-selenometioniną – seleno organinį junginį – kaip visų rūšių gyvūnams skirtą pašarų priedą, priskirtiną priedų kategorijai „maistiniai priedai“;
            
         
               (4)
            
            
               Europos maisto saugos tarnyba (toliau – Tarnyba) 2014 m. sausio 30 d. priimtoje nuomonėje (2) padarė išvadą, kad siūlomomis naudojimo sąlygomis DL-selenometioninas neturi nepageidaujamo poveikio gyvūnų sveikatai, žmonių sveikatai ar aplinkai ir kad šis preparatas gali būti veiksmingas seleno šaltinis visų rūšių gyvūnams. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašaruose esančio pašarų priedo analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               atlikus DL-selenometionino vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi turėtų būti išduotas leidimas naudoti minėtą preparatą taip, kaip nurodyta šiame priede;
            
         
               (6)
            
            
               Tarnyba padarė išvadą, kad organinio seleno papildų naudojimo apribojimas turėtų būti taikomas seleno organiniams junginiams, taigi ir DL-selenometioninui. Be to, jeigu į pašarus taip pat pridėta skirtingų seleno junginių, organinio seleno papildų kiekis neturėtų viršyti 0,2 mg/kg visaverčio pašaro;
            
         
               (7)
            
            
               šiame reglamente numatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „maistiniai priedai“ ir funkcinei grupei „mikroelementų junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 4 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  EFSA Journal 2014, 12(2):3567.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Selenas mg/kg visaverčio pašaro, kurio drėgnis yra 12 %
               
            
                  
                     Maistinių priedų kategorija. Funkcinė grupė: mikroelementų junginiai
                  
               
            
                  3b816
               
               
                  —
               
               
                  DL-selenometioninas
               
               
                  
                     Priedo apibūdinimas
                  
                  Kietas DL-selenometionino preparatas, kurio sudėtyje yra 1 800–2 200 mg/kg seleno
                  
                     Veikliosios medžiagos apibūdinimas
                  
                  Cheminės sintezės būdu gautas organinis selenas DL-selenometionino forma ((RS2)-2-amino-4-metilselenil-butano rūgštis)
                  Cheminė formulė: C5H11NO2Se
                  CAS numeris: 2578–28–1
                  Milteliai, kuriuose yra ne mažiau kaip 97 % DL-selenometionino
                  
                     Analizės metodas
                      (1)
                  
                  DL-selenometioninui pašarų priede nustatyti: efektyvioji skysčių chromatografija, taikant ultravioletinio aptikimo būdą (HPLC-UV).
                  Siekiant nustatyti visą seleno kiekį pašaro priede naudojama indukciškai sujungtos plazmos masių spektrometrija (ICP-MS) arba indukciškai sujungtos plazmos atomų emisijos spektrometrija (ICP–AES).
                  Siekiant nustatyti visą seleno kiekį premiksuose, kombinuotuosiuose pašaruose ir pašarinėse žaliavose: atominės absorbcinės spektrometrijos metodu generuojant hidridą (HGAAS), atlikus mikrobanginę hidrolizę (EN 16159:2012).
               
               
                  Visos rūšys
               
               
                  —
               
               
                   
               
               
                  0,50 (iš viso)
               
               
                  
                              1.
                           
                           
                              Priedas maišomas su pašarais kaip premiksas.
                           
                        
                              2.
                           
                           
                              Naudotojų sauga: tvarkant produktą reikėtų naudoti kvėpavimo takų apsaugos priemones, saugos akinius ir pirštines.
                           
                        
                              3.
                           
                           
                              Kai ruošiant priedą naudojami technologiniai priedai arba pašarinės žaliavos, turi būti užtikrintas mažesnis dulkumas nei 0,2 mg seleno/m3 oro.
                           
                        
                              4.
                           
                           
                              Priedo ir premiksų naudojimo taisyklėse nurodyti laikymo ir stabilumo sąlygas.
                           
                        
                              5.
                           
                           
                              Jei preparato sudėtyje yra technologinio priedo arba pašarinių žaliavų, kurių didžiausias kiekis yra nustatytas arba kurioms taikomi kiti ribojimai, pašarų priedo gamintojas pateikia šią informaciją vartotojams.
                           
                        
                              6.
                           
                           
                              Organinio seleno papildo kiekis: 0,20
                           
                        
               
                  2024 m. rugpjūčio 25 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.